CELEX: 62020TN0721
Language: et
Date: 2020-12-09 00:00:00
Title: Kohtuasi T-721/20: 9. detsembril 2020 esitatud hagi – Ühisettevõte Clean Sky versus NG

1.2.2021   
            
            
               ET
            
            
               Euroopa Liidu Teataja
            
            
               C 35/58
            
         
      9. detsembril 2020 esitatud hagi – Ühisettevõte Clean Sky versus NG
      (Kohtuasi T-721/20)
      (2021/C 35/77)
      Kohtumenetluse keel: itaalia
      
         Pooled
      
      
         Hageja: ühisettevõte Clean Sky (esindajad: advokaat M. Velardo ja B. Mastantuono)
      
         Kostja: NG
      
         Nõuded
      
      Hageja palub Üldkohtul:
      
                  —
               
               
                  mõista kostjalt välja 141 094,80 eurot seoses toetuslepinguga nr 632506 „Wireless Flexible sensor co-operation for structural health Diagnosis/prognosis“ Euroopa Liidu seitsmenda raamprogrammi raames, millele lisandub intress 3,5 % Euroopa Keskpanga poolt oma peamiste refinantseerimistehingute puhul kohaldatava intressimäära alusel, alates 9. juulist 2019 kuni tegeliku tasumiseni kuupäevani.
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja järgmise väite.
      Kostja rikkus oma lepingulisi kohustusi, kui ta jättis tagasi maksmata summa seoses personalikuludega, mida ei loeta toetuskõlblikuks. Selle tagajärjel väljastas hageja 23. mail 2019 võlateate 141 094,80 euro suurusele summale, mis oli juba makstud äriühingule Alpha Consulting Service Srl vastavalt toetuslepingu sätetele. Käesoleval juhul ei tekita mingit kahtlust faktilised asjaolud, mille alusel tekivad lepingulised kohustused kostjale kui osanikule ja esindajale äriühingus Alpha Consulting Service Srl, mis on äriregistrist kustutatud. Äriühingu vastuväited võlateate väljastamise peale on üldised, puudulikud ja tõenditega põhistamata ning näivad seega täielikult alusetud. Seetõttu on hagejal õigus nõuda sisse makstud summade hüvitamist ja tagasimaksmist koos viivisega.